
Szárnyjellegek variabilitásának vizsgálata a redős szúnyogok (Ptychopteridae) romániai képviselőinél: fajok között és fajon belül

A természetes élőhelyek biodiverzitás csökkenésének gyorsuló válsága fokozottan előtérbe helyezi a faunisztikai és taxonómiai kutatásokat. Ennek ellenére még számos csoport kutatása elhanyagolt, mint például a vízi rovarok közül a redős szúnyogoké (Ptychopteridae). Jelen kutatásunkban azt vizsgáltuk, hogy a lineáris morfometria vagy a geometiai morfomertiai módszerek milyen földrajzi mintázatot mutatnak és összefüggésbe hozható e az aktuális taxonómiai hipotézisekkel. A könnyen preparálható szárnyak morfometriai vizsgálata azt mutatja, hogy a geometriai morfometria jól alkalmazható a redős szúnyogok faji szintű elkülönítésében, szemben a lineáris morfometria eredményeivel, mely még algénusz szinten sem különítette el. A geometriai módszereket először alkalmazzuk a redős szúnyogok esetében, módszerünk a konzerváció biológiában jelentős hisz lehetővé teszi olyan non-invazív módszerek alkalmazását melyek nem követelik meg a példányok konzerválását.



